Dominikos Respublikos ir Lietuvos santykiai

Dominikos Respublikos ir Lietuvos santykiai – dvišaliai tarptautiniai santykiai tarp Dominikos Respublikos ir Lietuvos.

Diplomatiniai santykiai tarp valstybių buvo užmegzti tarpukariu, tačiau konsulatų nei Lietuvoje, nei Dominikos Respublikoje įsteigta nebuvo.Kraujelis, R., 199 p. Diplomatiniai santykiai tarp šalių atkurti 1995 m. gegužės 2 d.

Abi šalys yra Jungtinių Tautų, kitų tarptautinių organizacijų narės. Vokietijoje reziduoja Lietuvai akredituotas Dominikos Respublikos ambasadorius. Lietuva Dominikos Respublikai akredituoto ambasadoriaus neturi. Santo Dominge veikia Lietuvos garbės konsulatas.

Lietuvoje 2022 m. pradžioje gyveno du Dominikos Respublikos piliečiai.

 Santykių istorija 

 Ankstyvieji santykiai 
Lietuva ir Dominikos Respublika tarpukariu buvo užmezgusi diplomatinius santykius. Data nežinoma.

Lietuvą okupavus SSRS, Dominikos Respublika netiesiogiai ir neoficialiai išeiškė pritarimą Baltijos valstybių
aneksijos nepripažinimui, laikydamasi tyliosios nepripažinimop politikos. Dominikos Respublikoje nebuvo konsulatų, tad Lietuvos diplomatinės tarnybos (LDT) veikla šioje šalyje plėtojama nebuvoKraujelis, R., 280 p., nors Dominikos Respublikos valdžia palaikė ryšius su LDT.

 Santykiai po 1995 m. 

Santykiai tarp dviejų valstybių atkurti 1995 m. gegužės 2 d. Pirmuoju Lietuvos garbės konsulu Dominikos Respublikoje tuomečio Lietuvos Respublikos nepaprastojo ir įgaliotojo ambasadoriaus Venesuelai Vytauto Dambravos kvietimu tapo Nyderlanduose gimęs ir užaugęs Vilhelmas Bruveris.Garbės konsulo W. Brouwerio šeimoje darbai netrukdo meilei (lrytas.lt)

2021 m. spalio 30 d. organizuotas pirmasis tiesioginis komercinis translatlantinis skrydis iš Lietuvos tarp Vilniaus ir Punta Kanos.

 Ekonominiai santykiai 
2018 m. duomenimis, prekybos apyvarta tarp Lietuvos ir Dominikos Respublikos siekė 3,17 mln. eurų.

Prekybos balanse dominuoja eksportas iš Lietuvos į Dominikos Respubliką.

 Eksportas sudaro 3,08 mln. eur.
 Importas sudaro 92,2 tūkst. eurų.

 Metai  2016  2017  2018 Eksportas į Dominikos Respubliką (mln. eur.) 1,97  2,28  3,08 Importas iš Dominikos Respublikos (tūkst. eur.) 24,5  33,4  92,2

 Kultūriniai ir sporto mainai 

Konsulo Vilhelmo Bruverio iniciatyva Dominikos Respublikoje surengta lietuvių tapytojų paroda, koncertavo Vilhelmas Čepinskis, Petras Geniušas, Juozas Domarkas.

Abiejų šalių vyrų krepšinio rinktinės yra bent kartą viena prieš kitą sužaidusios rungtynes – paskutinįkart žaistos draugiškos rungtynės Kaune 2021 m. birželio 24 d., kurias prieš Dominikos Respubliką laimėjo Lietuvos rinktinė.Testai baigėsi: Lietuvos rinktinė dar kartą sutriuškino Dominikos Respublikos krepšininkus (delfi.lt)

Pilietiniai mainai
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Dominikos piliečių skaičius Lietuvoje 1  3  2  2

 Pasiuntinių ir ambasadorių sąrašas 

 Pasiuntiniai Lietuvai 
 nuo 2021 m. – Fransiskas A. Karabaljas, nepaprastasis ir įgaliotasis ambasadorius (reziduoja Berlyne)

 Pasiuntiniai Dominikos Respublikai 
Lietuva nėra akreditavusi savo diplomatų Dominikos Respublikai.

 Valtybinių ordinų kavalieriai 

Lietuvos valstybiniai apdovanojimu apdovanotas vienas Dominikos Respublikos pilietis – buvęs konsulas Vilhelmas Bruveris.Apdovanotų asmenų duomenų bazė , Lietuvos Respublikos Prezidento kanceliarija Nėra duomenų, kad būtų Dominikos Respublikos ordinais apdovanotų Lietuvos piliečių.

 Šaltiniai 

 Literatūra 


 Nuorodos 
 Dominikos Respublika | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Dominikos Respublikos užsienio politika